**НАСОКИ ПРИ АПЛИЦИРАЊЕ**

**ПОДДРШКА ЗА ЗАЕДНИЧКИ АКТИВНОСТИ СО ЛОКАЛНИ ОРГАНИЗАЦИИ НА ГРАЃАНСКОТО ОПШТЕСТВО**

1. **Образложение и позадина на активностите**

Во контекст на имплементацијата на *Проектот за зајакнување на демократијата преку промоција и заштита на правата на заедниците*, финансиран од ЕУ, Агенцијата за остварување на правата на заедниците планира да поддржи до 20 активности кои ќе се спроведуваат заедно со локалните организации на граѓанското општество, со цел да придонесат кон подобрување на состојбата на заедниците и меѓуетничките односи во земјата.

1. **Кои апликанти можат да аплицираат?**

Соодветни кандидати се организации на граѓанското општество, кои се регистрирани минимум една година пред објавување на овој конкурс, и во целите и задачите на статутот на граѓанското здружение/фондација постои надлежност за работа на прашања во врска со спроведување на унапредувањето и заштитата на правата на припадниците на заедниците.

1. **Буџет и проценка на приближна бројка на активности што треба да се поддржат.**

Проектот, заедно со Агенцијата, за вкупен буџет кој не надминува 30.000 евра, ќе поддржат до 20 различни активности во рамките на сума до 1500 евра секој апликант. Мониторингот на имплементација на проектот на селектираните активности ќе го вршат експерти од проектот заедно со персоналот на Агенцијата.

Кандидатите можат да достават повеќе од една активност за поддршка во врска со различни предмети, под услов вкупните трошоци да не надминуваат максимален износ од 1500 евра. Апликантите исто така можат да поднесат предлози врз основа на соработка на различни граѓански организации за поголеми активности. Во овој случај, износот може да го надмине прагот од 1500 евра, но не треба да го надмине максималниот износ за секоја граѓанска организација вклучена во активноста.

Сите активности се ослободени од данок на додадена вредност (ДДВ).

1. **Подобни активности и трошоци**

Активностите кои може да се предложат за поддршка од Агенцијата може да вклучуваат:

* Организирање работилници и настани за правата на заедниците;
* Активности за подигнување на свеста на заедниците или на целокупната популација (на пример, печатени материјали, настани, места);
* Панел дискусии;
* Материјали за печатење или публикации поврзани со правата на заедниците;
* Спроведување на мали анкети, прибирање на податоци во врска со потребите за образованието на мајчин јазик, вклучување на заедниците во културниот живот, употреба на јазикот, симболи, медиуми и информации и правична застапеност на заедници во институциите на национално ниво како и на локално ниво;
* И други активности кои имаат за цел унапредување и подобрување на правата на заеднциите.

**Активностите кои се единствено ориентирани кон промоција на фолклорни или културни настани поврзани со индивидуалните заедници не се прифатливи за финансирање.**

Апликантите ќе ја идентификуваат потребната поддршка (изнајмување места, експертиза, трошоци за печатење на материјали итн.). Избраните активности нема да добијат директна финансиска поддршка. Трошоците за спроведените активностите ќе се подржат преку проектот *„Зајакнување на демократијата преку промоција и заштита на правата на заедниците“.*

Неприфатливи трошоци се: проекти за домување и инфраструктура, индивидуални субвенции, надоместоци, плати, стипендии, политички активности и друго. Доколку е потребно, на избраните граѓански организации ќе им се даде можност да преговараат за исплата на ограничени паушални суми за кумулативното подмирување на помали трошоци.

Напомена: Секаков вид на лични надоместоци не се дозволени.

Компании, бизнис центри, консултантски куќи и истражувачки центри кои ќе бидат одговорни за извршување на активности нема да бидат подржани. Сите активности треба да бидат извршени од апликантот со партнерите доколку ги има.

1. **Постапка за апликација**

Апликантите треба да ги поднесат следните документи:

* Формуларот за аплицирање ( Анекс I );
* Табела на трошоци;
* Изјава за посветеност кон обврските (види Анекс II) каде што тие се изјаснуваат дека ги преземат одговорностите во врска со спроведувањето на активностите и работат во соработка со други институции кога е потребно;
* Рамка за еваулација.
* Документ за регистрација издаден од Централен регистар на Република Северна Македонија.
* Статут на водечкиот апликант

Прашањата во врска со аплицирањето може да бидат испратени на доленаведената адреса до 15 дена од денот на објавување на овој повик.

Агенцијата ќе одговори на поставените прашања до 5 дена пред затварање на повикот на својата веб страна.

Апликациите треба да бидат доставени:

* по електронски пат на емаил адреса aplikacija@aopz.gov.mk ,
* или една хартиена копија на адреса

ул.Даме Груев бр1,

Агенција за остварување на правата на заедниците,

1000 Скопје;

( писмото треба да содржи изјава "да не се отвора".)

На конкурсот нема да бидат разгледувани Пријави кои :

* се доставени по истекот на рокот за пријава на проекти по Конкурсот;
* не се поднесени на Пријава соодветна за овој Конкурс;
* се непотполни и неуредно доставени

Со Пријавата може да се достават и други документи/материјали потребни за дообјаснување на проектот, за кои подносителот цени дека е потребно да ги достави. Документите/ материјалите доставени со Пријавата не се враќаат.

1. **Процедура за селекција**

**Рокот за аплицирање е 23.09.2019 година до 14 часот.**

Критериумите за избор ќе вклучуваат:

- Релевантност на целите и нивна остварливост

- Релевантност на резултатите и нивна мерливост

- Допринос за развој на мултикултурно општество (вклученост на активности за повеќе заедници)

- Видливост и соодветност на буџетот и временската рамка

- Одржливост (како активноста се користи во подолги процеси)

- Комплементарност / синергија со други тековни активности

Секој од горенаведените критериуми ќе добие резултат од 1 до 10 (10 се смета за највисока оценка). Максимален број на бодови изнесува 60.

Проектниот тим со Агенцијата може да преговара за буџетот пред конечното одобрување на иницијативата.

1. **Период на имплементација**

Активностите избрани за поддршка ќе треба да се завршат во рок од пет месеци од приемот на одлука за доделување. Одлуката за доделување ќе биде најдоцна до 18ти Октомври. Активностите ќе можат да почнат со имплементација од 25ти Октомври со завршување до 15ти Март.

1. **Извештај**

По завршувањето на секоја активност, финалниот извештај ќе биде поднесен од страна на апликантот. Извештајот ќе ги содржи следните елементи: детална табела на трошоци, опис на спроведените активности, цели, релевантност за правата на заедниците и добиените резултати (во однос на учеството и подигнување на свеста).

1. **Видливост**

Видливоста на поддршката добиена од Агенцијата и ЕУ ќе треба да се обезбеди во согласност со упатствата на ЕУ.

1. **Анекс**

1. Формулар за аплицирање

2. Рамка за еваулација

3. Образец – изјава за посветеност кон обврските

4. Табела на трошоци

5. Извештај

|  |
| --- |
|  |